সেই বেয়ারা-বেয়াদব সাংবাদিকদের জয় করে দেখালেন স্বরাষ্ট্রমন্ত্রী। মাঠ রাজনীতির অসাধারণ ক্যারিশমায় তিনি সাংবাদিক নেতাদের তার মিন্টো রোডের বাসায় ডাকলেন। চা খাওয়ালেন। জাদুমন্ত্র করলেন। তারপর ঐন্দ্রজালিক ঘটলো। স্বরাষ্ট্রমন্ত্রীর স্নেহের ছোয়ায় ভেজা বেড়াল হয়ে গেলেন সাংবাদিক নেতারা। মন্ত্রীর বাসার চায়ের কি অপূর্ব স্বাদ। তারা সব ধরনের কর্মসূচি অনির্দিষ্টকালের জন্য স্থগিত রাখলেন। যে সাংবাদিক নেতারা আট ঘাট কাছা কোমর বেধে বলেছিলেন- বিনা যুদ্ধে নাহি দেব সুচ্যগ্র মেদেনী। তারা তাদের মস্ত মস্ত বজ্রকণ্ঠ বক্তৃতা-ওয়াদা- সব শপথ বন্ধক রেখে এলেন স্বরাষ্ট্রমন্ত্রীর চায়ের চুমুকে।